Муниципальное казенное общеобразовательное учреждение **"**Верхне-Лабкомахинская средняя общеобразовательная школа**"**

Открытый урок

по даргинской литературе

(Дарган мезла ва литературала гьаргси дарсла план)

9 класс

На тему:

«Хлеб- всему голова»

**(Дарсла тема**: **«Кьац1 – гьарра сек1а бек1»)**

Подготовила и провела: учительница по родному языку и литературе-

Курбанова Патимат Магомедзагировна

**-** с. Верхний Лабкомахи**-**

**Дарсла мурад**: 1) Дарган поэтунала произвед-зив хъубзара адам ва

илала бузери чебях1барни, илди кьац1ла дурхъадешличила

буч1ни буч1антази аргъахъни.

2) Дурх1назир кьац1личи ва ил башахъутачи х1урмат- хатир ва

диги тастикьдарни.

**Чебаъла ваях1**: Р.Рашидовла, Х1. Г1ялиевла ва М. Х1ямидовла суратуни.

Ризкьилизирад дарибти сек1ли.

**Дарсла г1яг1ниахъ**: Дарган поэтуни Р.Рашидовла, Х1.Г1ялиевла,

М.Х1ямидовла, Г.Бях1яндовла назмурти. Бузерила

адамтачила буралаби.

**Дарла план ва башри:**

**I. Бех1бихьни.**

Салам, дурх1ни. Салам нушала г1ях1ли.

а) Учительли дежурныйлизибад бак1ибтачила баян лебку.

б) Гьаргси дарсличи бак1. тянишб.

в) Учит. тема, мурад буру.

**II. Учитель**.

Дурх1ни, ишбарх1и нушани бирех1е дарс- ихтилат. Дарсла тема

ва мурад бурес. Учительли ихтилат дурабурк1у кьац1ла

дурхъадешличила. Доскаличир делк1и дирар кьац1личила буралаби.

**«Кьац1 – кьумурла жагадеш».**

**«Гушиубцад кьац1 мурибик1ар».**

**«Гушиайчи кьац1 лебси мер х1ебала».**

**III.** Дурх1нази дурахъес хъубзурас, ванзалис хасдарибти назмурти. Шилизиб лебти бахъх1ила х1янчизартачила, совхозла гьабкьябачила буч1антани се балулил, чи валулил хьарбаъни.

**IV**. Бузериличил, адамтачил, кьац1личил дархдасунти буралаби, багьираби дурес, буч1антази дурахъес. Илдазив адам чевях1ирули биъниличила аргъахъес.

**Буралаби: «Камсицад кьац1 бизиси бирар»**

**«Гьаргси палтарличила, гушси кьац1личила пикриик1ар»**

**«Гушсилис кьац1 гьанбиркур, милиглис шин».**

**Багьираби**: Хамха – урца, цула мегьла (дураз)

Бугуцад ч1укьабик1ан (къялкъя)

Кабихьунх1ели шинк1аси, абизурх1ели – берубси (кьац1)

**V.** Ризкьилизирад сегъунти берка сек1ли дарес вирарал дурх1нази бурахъни, сен-сен дирутилра балусилизи бурахъни. Бег1лара чус дигуси азихъличила бурахъни.

**VI**. Хъубях1румачила бурни, суратуни чедаахъни. Ил г1ядатличила бурни. Саниг1ятла дугьби гьандикахъни. Хъубзара – дураз, уркура, мирш, гьая.

Закир ракетабира

Урхьначир гамурбира

Миъдирг1ур, хапли дураз,

Т1ашбизалли хъубзарла.

(Г-Б. Бях1яндов).

**VII.** Учительли гъай даимдиру кьац1личила. Дурх1нази хьарбиу, сегъуна поэмаличила гъайдик1ули калунрал нуша Х1ябиб Г1ялиевли белк1унси.

**Ученик:** **«Кьац1личила бурала».**

**Учитель**:Чили буру, дурх1ни, Х1.Г1ялиев чинав ак1убсил ва мурт ак1убсил?

**Ученик:** Сергокъалала районна **«Х1урхъила»** шилизив 1940 д. ак1убси сай.

Дурх1нала жавабла г1ергъи учительли ца бут1а урк1иличиб буру.

**Кьац1личила бурала.**

**(поэма**)

Кьумурлабадли хамир

Х1ербизалли берх1иван,

Талих1чевли вирус ну

Иш дунъя гибх1еливан.

Т1ембик1ули саби ил

Хъубзарла бузерили,

Дунъяличиб агара

Илгъуна т1ем ерили.

Г1ур иличиб дурхъаси

Бузерира агара,

Къяйц1ик1ули умц1алра

Вех1дех1 зубри-дигара.

**Ахир даимбиру дурх1нани.**

**VIII.**Учительли дурх1начил ихтилат биру: суал-жавабличилси.

**Суал 1**. Селизиб саби Х1. Г1ялиевла назмурла ц1акь?

**Суал 2**. Сегъунти х1ялана биц1ибси назму?

**Викторина.**

1. Нушала авлахъуначир сегъунти ризкьила духълуми дашара?

(анк1и, мухъи, мучи, нихъя, сусул)

1. Чи бузара авлахъличиб сабухъ бурчули? (трактористуни, шоферти, комбайнерти)
2. Бет1у дарес анк1и чинар дукьути?
3. Бет1улизибад кьац1 сен-сен бируси?
4. Бет1у башес се г1яг1нидиркура?
5. Сегъунти крупализибад буруси анк1ила каш? (мучила)
6. Сегъунти крупализибад бируси перловая каш? (мухъила)
7. Сегъунти ризкьилизибад бируси «**Геркулес»** (нихъя)

**IX.** К1ел ученицази далай белч1ахъес ризкьиличила, аршиличила.

**X.** Дарла итог:

Кьиматуни кадатес.

Дурх1ни гапбарес.

**Хъули х1янчи**: Кьац1, багьираби, буралаби дучес, сочинение белк1ес.

**Эпилог (ахир)**

Хинк1и кьац1 каммадиаб

Баракат имц1абиаб

Усурби дирц1ахъути

Хъубзури каммабиаб.